Raimo Kilpiö

**Raimo Olavi Kilpiö** (s. 2. helmikuuta 1936 Parikkala) on suomalainen entinen jääkiekkoilija, aikansa hyökkääjätähtiä. Kilpiö aloitti sarjauransa Ilveksessä vuonna 1953 ja lopetti Ässien riveissä vuonna 1977.  Kilpiö voitti kuusi Suomen-mestaruutta. Maajoukkueessa hän pelasi 168 ottelua ja esiintyi myös MM-kilpailuissa sekä olympialaisissa. Kilpiö sai neljästi parhaan hyökkääjän palkinnon ja oli kahdesti Vuoden jääkiekkoilija. SM-liiga jakaa vuosittaista Raimo Kilpiö -tunnustuspalkintoa. 

Jääkiekon ohella Kilpiö pelasi jalkapalloa ja voitti vuonna 1962 SM-hopeaa TaPan riveissä.

## Ura

Kilpiön pitkä ja menestyksekäs ura sijoittuu ajalle 1953–1977. Kilpiö edusti Ilvestä vuoteen 1962, jonka jälkeen siirtyi RU-38:n riveihin ja lopulta Ässiin.

Kilpiö oli aikansa suurimpia hyökkääjätähtiä. Hänet valittiin muun muassa neljä kertaa SM-sarjan parhaaksi hyökkääjäksi. Suomen mestaruuden Kilpiö voitti kuusi kertaa, joista neljä ensimmäistä tuli Ilveksessä, yksi RU-38:ssa ja yksi Ässissä. SM-sarja ja -liiga urallaan Kilpiö teki 459 ottelussa tehot 261+231 = 492. Joulukuussa 1972 Kilpiöllä tuli ensimmäisenä pelaajana täyteen 300 SM-ottelua.

Maajoukkueessa Kilpiö pelasi 168 ottelua, joissa teki tehot 58+40 = 98. MM-kilpailuissa Kilpiö esiintyi kahdeksan kertaa ja myös kahdesti olympialaisissa.

SM-liiga jakaa nykyään vuosittain Raimo Kilpiö -palkinnon, joka jaetaan liigan herrasmiespelaajalle.

Ässät on jäädyttänyt Kilpiön pelinumeron 11. Pelipaita on nostettu Isomäen jäähallin kattoon RU-38:n väreissä.

## Jalkapallo
Kilpiö voitti jalkapallossa SM-hopeaa TaPa:n riveissä vuonna 1962. Samana vuonna hän pelasi myös yhden B-maaottelun. Vuonna 1956 Kilpiö voitti A-nuorten piirimestaruuden TaPan joukkueessa, jossa pelasi myös jalkapalloilija Matti Mäkelä, sekä Kilpiön ketjukaveri Ilveksestä, Räshid Hakimsan.

## Tilastot

## Saavutukset ja huomionosoitukset
*6 Suomen mestaruutta (1957, 1958, 1960, 1962, 1967, 1971)
*1 SM-pronssi (1976)
*Suomen paras jääkiekkoilija (1961, 1963)
*SM-sarjan paras pistemies (1960)
*SM-sarjan syöttöpörssin voittaja (1959, 1960)
*Lynces Academicin parhaan hyökkääjän patsas (1958, 1961, 1962, 1963)
*Herrasmiespelaaja (1960, 1967)
*Valinta All Stars -kentälliseen (1962, 1963, 1964, 1965)
*Suomen ensimmäinen 300 SM-ottelua pelannut (8.12.1972)
*Ässät jäädyttäneet Kilpiön pelinumeron #11
*Ilves Hockey Legends -aatelointi
*SM-liigan vuosittainen herrasmiespelaajan palkinto nimetty Kilpiön mukaan
*Suomen Jääkiekkoliiton kultainen ansiomerkki
*Suomen Jääkiekkoleijona #30

## Galleria

Tiedosto:Raimo Kilpiö.jpg|Kilpiö Ilveksen paidassa koulukadulla (1950-luku).
Tiedosto:Jorma Salmi, Raimo Kilpiö, Teppo Rastio.jpg|Hyökkäysketju Salmi-Kilpiö-Rastio (1958).
Tiedosto:Raimo Kilpiö RU-38.jpg|RU-38:n Raimo Kilpiö kuljettaa kiekkoa kooveeläisten estelyistä huolimatta (1960-luku).
Tiedosto:Raimo Kilpiö, Pekka Kuusisto.jpg|Raimo Kilpiö (Ässät) ja Pekka Kuusisto (Koovee) 1960-luvun lopulla.
Tiedosto:Matti Reunamäki, Raimo Kilpiö, Matti Keinonen.jpg|Maajoukkueen ketju Reunamäki-Kilpiö-Keinonen (1960-luku).
Tiedosto:Raimo Kilpiö 1965.jpg|MM-kisat 1965 Tampere, Suomi - Tshekkoslovakia.
Tiedosto:TaPan nuoria.jpg|TaPan nuoria jalkapalloilijoita 1950-luvun puolivälissä. Raimo Kilpiö takarivissä kolmas vasemmalta. Hänen vieressään vasemmalla Räshid Hakimsan, kolmas oikealta Matti Mäkelä.
Tiedosto:Keinonen, Kilpiö, Harjo 1966–67.jpg|Rosenlewin urheilijoiden hyökkäysketju Keinonen - Kilpiö - Harjo

## Lähteet
*
*Kilpiön tiedot Jääkiekkomuseon sivulla
*
*

### Viitteet

## Aiheesta muualla
* Raimo Kilpiön tilastot SM-sarjassa - QuantHockey.com
* Ylen Elävä arkisto: Hyökkääjä ja herrasmies Raimo Kilpiö